બૉલીવુડ અભિનેતા વિજય વર્માએ જણાવ્યું કે તેઓ અભિનેત્રી પ્રિયંકા ચોપરાના પિતરાઈ બહેન મીરા ચોપરા સાથે ફિલ્મ ગૅંગ ઑફ ઘોસ્ટ્સમાં દેખાશે . મીરા આ ફિલ્મ દ્વારા બૉલીવુડમાં પ્રવેશ કરી રહ્યાં છે , જ્યારે વિજય અગાઉ રંગરેજ તેમજ ચિત્તાગોંગ જેવી ફિલ્મોમાં કામ કરી ચુક્યાં છે . સતીશ કૌશિક દિગ્દર્શિત ગૅંગ ઑફ ઘોસ્ટ્સ અંગે વિજયે જણાવ્યું - હું ફિલ્મ વિશે કંઈ ન કહી શકું . આ ફિલ્મમાં મીરા મારા સહ - કલાકાર હશે . આ તેમની પ્રથમ ફિલ્મ છે . ગૅંગ ઑફ ઘોસ્ટ્સ બંગાળી ફિલ્મ ભૂતેર ભબિષ્યતની હિન્દી રીમેક છે . નિર્માતા રતન જૈને 2012માં આવેલી આ બંગાળી ફિલ્મના રાઇટ્સ હિન્દી રીમેક બનાવવા માટે ખરીદ્યાં છે . દરમિયાન વિજય વર્મા પોતાની ફિલ્મ મૉનસૂન શૂટઆઉટને કૅન્સ ફિલ્મ ફેસ્ટિવલમાં રિલીઝ માટે મોકલવામાં આવતાં ખુશ છે .